## Saksliste til FAU-møte ved Bærland skole Mandag 23.10.2020 - kl 20:00- 21:30

Sted: Digital Google Meet

Tilstede: Kari (rektor), Randi (7 trinn), Einar (6 trinn), Stian (5 trinn), Maria (4. trinn), Monika (vara 3 trinn), Marie (2 trinn), Karina (1. trinn)

|  |  |
| --- | --- |
| **Sak nr** |  |
| **01** | [Godkjenning av referat](https://docs.google.com/document/d/13T2zG88N_6qvLD5sNKq2D49y1UT-GvLIlPSViCoQfSs/edit)*Det er et ønske om at referatet sendes ut sammen med innkalling til neste FAU møte.*Referat godkjennes.  |
| **02** | **Spesialundervisning i Gjesdalskolen*** Hva betyr tallene som det skrives om i media?
* Hvordan tenker vi på Bærland skole om spesialundervisning?

*Ved Bærland skole fikk alle elevene som hadde behov for ekstra tilrettelegging og oppfølging etter planen, også når skolene var stengt i vår. Noen fikk oppfølging via Google Meet, mens andre elever var på skolen med lærer / assistent tilstede. Enkelte fikk dermed ekstra oppfølging i denne perioden sammenlignet med ordinær skole.* *Bærland skole kjenner seg ikke igjen i det bildet som beskrives gjennom media.* **Tas til orientering.**  |
| **03** | **Korona beredskapsplan*** Gult/rødt nivå
	+ Plan for fjernundervisning

*Bærland skole er pr tiden gult nivå. FAU fikk presentert retningslinjene for gult og rødt nivå. Skolen er bedre forberedt til evt. rødt nivå nå sammenlignet med i vår.* *Det ble også sagt noe om planer for beredskap og fjernundervisning dersom skoleklasser / trinn blir pålagt karantene. Det er samarbeid mellom skolene for opplegg for fjernundervisning, bl.a. er det utarbeidet en felles plan på tvers av skolene «plan for fjernundervisning». Det gjennomføres også jevnlige ledermøter med andre skoler, som gir innspill og læringspunker som Bærland skole drar nytte av.* Karantenesituasjoner: *Det kommer til å oppstå situasjoner hvor både elever og lærere må i karantene pga at de er nærkontakter ++. Kari sendte ut melding i SL etter forrige FAU – møte hvor hun forklarte at pga personvernhensyn er det ikke mulig å informere om spesifikke karantenesituasjoner, men dersom enkeltpersoner må være i karantene skal dette skje iht gjeldende nasjonale retningslinjer (10 dager).* **Tas til orientering.** |
| **04** | **Saker fra elevråd*** Herjing med lys og ringeklokker på syklene

*Elevene er frustrert over at det noen herjer med lys / ringeklokker på syklene. Dette var tidvis en sak også i vår, og de andre Gjesdalskolene rapporterer om liknende utfordringer. Bærland skole forsøker nå å finne ut om dette skjer i friminuttene. De ansatte skal følge ekstra med i friminuttene, og det er også tatt opp med elevene.* * Savner innbytterbenker med tak på fotballbanen

*Elevene er inndelt i soner i friminuttene. Særlig de elevene som oppholder seg på fotballbanen uttrykker at de skulle ønske det var mulig å stå under tak. Bærland skole tar opp med ÅFK om dette er noe det kan samarbeides om / noe de ønsker å prioritere.* **Tas til orientering, og støtter forslaget om innbytterbenker m/ tak på fotballbanen.**  |
| **05** | **Mobilfri skole – KFAU*** For og imot mobilfri skole (ungdomsskolen)

*KFAU ønsket at de lokale FAU skal diskutere for / imot mobilfrie skole, med tanke på at vi har elever som skal begynne på ungdomsskolen.* FAU ønsker en mobilfri ungdomsskole. Under følger en liste over punkter for/ mot: Argumenter **for** mobilfri skole: * Fokus på «Hele mennesket» og psykisk helse.
* Trigger kreativiteten – sosial læring på andre måter enn det digitale
* Viktig å se hverandre (lett å «skjule» seg i en mobil)
* Bruk av mobil / sosiale medier i skoletiden kan skape skiller mellom de som er «inne» og ute»
* Viktig å jobbe mot «selvfokuseringen»

Argumenter **mot** mobilfri skole:* Elevene må lære seg å håndtere mobilen i hverdagen
* For enkelte elever kan mobilen være til «hjelp» i friminuttene (men er det egentlig en «hjelp»?)

**Konklusjon: Bærland FAU støtter at ungdomsskolen blir mobilfri. Samtidig er det viktig at GUS FAU inkluderer elevene/elevrådet, lærer og foreldre i denne prosessen.** |
| **05** | **Nytt fra trinnene:**Det er har ikke kommet nytt fra trinnene siden forrige FAU møte. |
| **06** | **Til orientering, fra skolen*** SFO - satsing på kompetanse og utvikling for å møte behov fra foresatte og barn

*En kort orientering: Det har aldri vært så få elever som benytter SFO som nå, bl.a. pga alternative tilbud gjennom FFO og turn. Denne høsten er det satt i gang en satsning og utvikling for å få SFO attraktivt for elevene også videre, og de ansatte er veldig engasjert / motivert. Bærland skole ønsker at SFO skal lage et tilbud og være et sted elevene synes det er kjekt å være.* * Skoleruta 2021/2022

*Lærerne har ønsket planlegging tirsdag etter påske. Det betyr at det ikke er en endring i det opprinnelige forslaget fra Jærskolen og Gjesdalskolen.* * Leirskole - er nå byttet til høst, men det er ikke plass høst neste skoleår. Da blir det vinter for årets 6.trinn, og barmark høst fra 2022.
* Nasjonale prøver

*Resultatene er bra, både for regning, skriving og engelsk. Det skal være et evalueringsmøte med trinnet som har gjennomført nasjonale prøver. Signalene er at de aller fleste elevene befinner seg på Nivå 2 og Nivå 3. Stort sett ligger Bærland skole over snittet sammenlignet med Gjesdalskolene og Nasjonalt nivå. Dette er et resultat av flere år med systematisk jobbing og satsning. Bærland skole gjør det også bra på nasjonale prøver i 8. trinn.*  |
| **Vente- rommet** | * Fra elevrådet: Ønsker byttedag/redesign
* Brukermedvirkning (undersøkelser)
* Årsmelding
* Regnskap
* Skolens satsingsområder - “Hele mennesket”
	+ Mental trening
	+ Friluftsliv
	+ FAL
 |